# **DECIZIA ETAPEI DE ÎNCADRARE**

## Nr. număr din 20.11.2018

....

Ca urmare a solicitării de emitere a acordului de mediu adresate de **MUNICIPIUL ODORHEIU SECUIESC**, cu sediul în Str. Piata Varoshaza, Nr. 5, Odorheiu Secuiesc , Judetul Harghita, ...., înregistrată la APM Harghita cu nr. 7776/22.10.2018, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Harghita decide, ca urmare a consultărilor desfăşurate în cadrul şedinţei Comisiei de Analiză Tehnică din data de 20.11.2018, că proiectul „**Reamenajarea spațiului public *Kiskӧved zӧld tere* format la intersecția străzilor Pietroasa cu strada Victoriei**” propus a fi amplasat în jud. Harghita, mun. Odorheiu Secuiesc, la intersecția străzilor Pietroasa cu strada Victoriei nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) proiectul se încadrează în prevederile Hotărârii Guvernului nr. 445/2009, anexa nr. 2 la pct 13 lit.a coroborat cu pct. 10 lit b;

 b) Justificarea în conformitate cu criteriile din anexa nr. 3 la Hotărârea Guvernului nr. 445/2009.

 **Caracteristicile proiectului:**

1. Mărimea proiectului:

Soluția arhitecturalăconstă într-o serie de intervenții ce vizează integrarea acestui spațiu public (actualmente neglijat și ocupat hazardos prin parcarea nereglementată a autoturismelor) în circulația pietonală.

* 1. Pe întreaga arie de intervenție de cca. 8300 mp se propune revizuirea și reabilitareainfrastructurii, unde este cazul, cutiile de racord la electricitate și telecomunicații, ce sunt montate momentan liber în spațiul public se vor repoziționa pe limita clădirilor pe care o deservesc.
	2. Se vor realiza parcări amenajate în nr. 78.
	3. În locul pieței agroalimentare, care nu funcționează bine în momentul de față din cauza poziției lui în zonă, a fost propus gradene pentru pietoni, având o atmosferă cu caracter intim, oferind loc pentru întâlniri amicale, popas și așternut în iarba verde.
	4. La fața magazinelor aflate la parterul blocurilor s-a proiectat o piațetă. La partea sud-estică, piațeta se extinde oferind un loc pentru amplasarea unor sculpturi contemporane. La această extinderea a piațetei ca și un element complementar a fost propus o cascadăși cișmeade apă potabilă, nu în ultimul rând pentru asigurarea unui microclimat plăcutîn timpul zilelor călduroase de vară. Asigurarea apei pentru cismea și cascadă va fi rezolvată din alimentație publică.
	5. În zona mediană a segmentului stradal studiat se va realiza o stație de autobuz realizat din lemn și metal.
	6. Se vor defrișa arborii crescuți excesivîn jardinierele din beton, precum și bradurile la intersecția străzilor Victoriei și Pietroasă (10 buc.). Jardinierele, scările și rampele se vor demola deasemenea, până la cota dezvelirii umputurilor
	7. Se vor planta:

|  |  |  |
| --- | --- | --- |
| **DENUMIRE PLANTĂ** | Dim. | Nr. |
| Carpinus betulus Fastigiata | 4,5-6m | 31 buc. |
| Acer plataoines Crimson King | 4,5-6m | 9 buc. |
| Acer plataoines Drumondii | 4,5-6m | 6 buc |
| Vinca Major | 0,2-0,3 m |  |

* 1. Mobilierul urban va fi integrat în amenajările pieței.

b. Cumularea cu alte proiecte: Nu este cazul.

c. Utilizarea resurselor naturale: agregate minerale (nisip, piatră naturală, balast, lemn și nisip).

d. Producţia de deşeuri:

- Deşeurile municipale amestecate (20 03 01) se vor colecte în europubele adecvate, pe suprafețele special amenajate. Deşeurile valorificabile se vor preda centrelor de reciclare, iar cele municipale amestecate vor fi predate operatorului de salubrizare autorizat cu care constructorul va încheia contract pentru eliminare.

- Deşeurile din construcţie se vor colecta selectiv și vor fi predate operatorului de salubrizare autorizat cu care titularul proiectului va încheia contract pentru valorificare/eliminare.

e. Emisii poluante, inclusiv zgomotul şi alte surse de disconfort:

- emisii în apă: - emisii rezultate din activităţi de construcţii-montaj vor fi reduse şi vor fi temporare.

-emisii în aer:- praf, pulberi în suspensie, rezultate din lucrările de reamenajare

 - poluanți rezultate prin arderea combustibilului în timpul funcționării utilajelor și a mijloacelor de transport folosite pentru transportul materialelor și a deșeurilor

-zgomot: În această fază, sursele de zgomot si vibrații sunt produse atât de acțiunile propriu-zise de muncă mecanizată cât și de traficul auto din zona de lucru.

Aceste activități au un caracter discontinuu, fiind limitate în general numai pe perioada zilei. Se vor respecta zilele de odihnă legale și intervalul orelor de lucru permis în timpul zilei.

f. Riscul de accident, ţinându-se seama în special de substanţele şi de tehnologie utilizate: - Nu se vor utiliza substanțe substanțe sau preparate pericușoase.

 **2. Localizarea proiectului**:

 **2.1**.utilizarea existentă a terenului: Amplasamentul se află în intravilanul municipiului Odorheiu Secuiesc, conform Certificatului de urbanism nr. 417/05.10.2017 emis de Primăria Municipiului Odorheiu Secuiesc, folosinţă actuală: spațiu public situat în cartierul Beclean;

**2.2**.relativa abundenţă a resurselor naturale din zonă, calitatea şi capacitatea regenerativă a acestora:- nu este cazul

 **2.3**.capacitatea de absorbţie a mediului:

a. zone umede: nu este cazul,

b. zone costiere: nu este cazul,

c. zone montane şi cele împădurite: nu este cazul

d. parcuri şi rezervaţii naturale ariile clasificate: nu este cazul,

e. arii clasificate sau zone protejate: nu sunt

f. zone de protecţie specială mai ales cele desemnate prin Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare: Amplasamentul proiectului este situat la o distanță de 5,1km de limita sitului de importanță comunitară Natura 2000 ROSCI 0383 Râul Târnava Mare între Odorheiu Secuiesc și Vânători. Din acest motiv proiectul propus nu intră sub incidenţa art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare.

h. ariile dens populate: Blocurile de locuit din cartierul Beclean,

i .peisajele cu semnificaţie istorică, culturală şi arheologică: nu este cazul

**3.Caracteristicile impactului potenţial:**

În raport cu criteriile stabilite mai sus la pct. 1 şi 2 **nu au fost identificate efecte semnificative** posibile, astfel:

a.extinderea impactului :

*- aria geografică:* redusă, o parte a intravilanului municipiului Odorheiu Secuiesc,

- numărul persoanelor afectate: prin realizarea proiectului:nu vor fi persoane afectate negativ

b. natura transfrontieră a impactului: nu este cazul,

c. mărimea şi complexitatea impactului*:*

*-* în perioada realizării proiectului*: vor rezulta deşeuri, care vor fi gestionate conform pct 1.d.*

d. probabilitatea impactului*: mică*

e. durata, frecvenţa şi reversibilitatea impactului*:*

Impact de scurtă durată, numai în timpul executării lucrărilor . Nu rezultă impact remanent.

**Condiţiile de realizare a proiectului:**

a) Evitarea poluării solului şi a mediului acvatic cu produse petroliere în urma lucrărilor, a pierderilor de carburanţi de la mijloacele de transport şi de la utilajele folosite în timpul executării lucrărilor

b) În scopul garantării evitării poluării accidentale a mediului aveţi obligaţia ca să aveţi în dotare materiale absorbante pentru produse petroliere.

c) Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

-abandonarea, înlăturarea sau eliminarea deşeurilor în locuri neautorizate;

-staţionarea mijloacelor de transport în afara terenurilor desemnate în acest scop

-distrugerea sau degradarea, prin orice mijloace, a vegetaţiei ierboase sau lemnoase;

d) Utilizarea materiilor prime numai din surse autorizate.

e) Refacerea mediului şi readucerea în starea iniţială a suprafeţelor afectate prin realizarea proiectului.

f) Respectarea Legii nr. 211/2011 privind regimul deșeurilor cu toate modificările și completările ulterioare;

g) Nivelul de zgomot rezultat în timpul lucrărilor şi după punerea în funcţiune a obiectivului măsurat la 3 m de faţa da celei mai apropiate clădiri de locuit şi la 1,5 m înălţime de la sol - în conformitate cu prevederile prevederile standardului SR ISO nr. 1996/2-08 nu va depăși valorile prevăzute de SR 10009/2017

h) Aveţi obligaţia de a ţine evidenţa gestiunii deşeurilor conform prevederilor H.G. nr. 856/2002 şi de a raporta această evidenţă la APM Harghita conform modelului prevăzut în anexa nr. 1 la H.G. nr. 856/2002 şi conform art. 49 alin (1) al Legii nr. 211/2011 după terminarea lucrărilor.

i) Respectarea Legii nr. 24/2007 privind reglementarea și administrarea spațiilor verzi din zona urbană, cu toate modificările și completările ulterioare;

j) Titularul proiectului are obligaţia de a notifica în scris APM Harghita despre orice modificare sau extindere a proiectului survenită după emiterea deciziei etapei de încadrare şi anterior emiterii aprobării de dezvoltare, respectiv autoritatea competentă emitentă a aprobării de dezvoltare despre orice modificare sau extindere a proiectului survenită după emiterea aprobării de dezvoltare, in conformitate cu prevederile art.39 şi art. 40 din Ordinul comun nr. 135/84/76/1294 din 2010 al Ministerului Mediului şi Pădurilor, Ministerului Agriculturii şi Dezvoltării Rurale, Ministerului Administraţiei şi Internelor, Ministerului Dezvoltării Regionale şi Turismului.

Răspunderea pentru corectitudinea informaţiilor puse la dispoziţia autorităţii competente pentru protecţia mediului şi a publicului, revine în întregime titularului proiectului;

 Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

ing. DOMOKOS László József

**ŞEF SERVICIU A.A.A.,**

 ing. LÁSZLÓ Anna

**ÎNTOCMIT,**

ing. ABOS Judit